**Lancôme,** 1935 թվականին հիմնված կոսմետիկ բրենդ, ներկայումս պատկանում է L’Oréal ընկերությանը (1964 թվականից)։

Lancôme ընկերությունը հիմնել է Արմանդ Պետիժանը 1935 թվականի սկզբին։ Անվանումը նա հորինեց, ոգեշնչվելով Le Château De Lancosme դղյակի ավերակների տեսարանով, իսկ դրանց շուրջ վարդերի մացառուտները, ծառայեցին որպես «Ոսկե վարդ» պիտակի խորհրդանիշի նախատիպ։ Lancôme-ի առաջին հինգ օծանելիքները՝ *Tendre Nuit*, *Bocages*, *Conquête*, *Kypre* և *Tropiques* 1935 թվականին Բրյուսելում, ներկայացվեցին Համաշխարհային ցուցահանդեսին։ Անուշահոտությունների սրվակների դիզայնը մշակեց նկարիչ Ժորժ Դելոմը, ով նաև հետագայում շարունակեց համագործակցել Lancôme-ի հետ։ 1936 թվականին ընկերությունը ընդլայնում է իր տեսականին, սկսելով թողարկել դեկորատիվ կոսմետիկա և մաշկի խնամքի համար միջոց։ Յուրահատուկ հաջողություն ձեռք բերեց Nutrix քսուքը։

1952 թվականին Lancôme-ը թողարկում է իր ամենալավ օծանելիքների բուրմունքներից մեկը՝ Tresor: 1975 թվականին թողարկում է թարթիչների համար իր առաջին տուշը Immencils:

Իր արտադրանքի գովազդի համար Lancôme ընկերությունը, որպես կանոն, հրավիրում է հռչակավոր դերասանուհիների և մոդելների։ 1979 թվականին ֆիրմայի «դեմք» է դառնում ամերիկացի թոփ-մոդել Կերոլ Ալտը։ Հետագա տարիներին Lancôme-ի կոսմետիկ միջոցների գովազդային դեմքերն էին՝ Մարի Ժիլլենը, Շալոմ Հարլոուն, Ինես Սաստրեն, Ումա Թուրմանը, Ժուլիետ Բինոշը, Մինա Սուվարին և ուրիշներ։

Lancôme 2013
Ամենաերկարաժամկետ գովազդային պայմանագրերից մեկը կնքվեց դերասանուհի Իզաբելլա Ռոսսելլինիի հետ, ով ներկայացնում էր Lancôme-ը շուրջ 14 տարի, սկսած 1982 թվականից։ 2005 թվականին Lancôme-ը հայտնեց սուպերմոդել Դարյա Վերբովայի հետ իր համագործակցության մասին։ Նա դարձել է նոր Hypnôse բուրմունքի և դեկորատիվ կոսմետիկայի դեմքը, ինչպես նաև մասնակցել է Brazilian Earth Colours դիմահարդարման մշակմանը, որի վաճառքի դրամական միջոցների մի մասը անցավ բարեգործությանը։

Այդ նույն տարի ֆիրման թողարկեց մի շարք կոսմետիկ միջոցներ տղամարդկանց համար, որի գովազդին ներգրավվեց դերասան Կլայվ Օուենը։ Վերջինս ներկայացրեց Hypnôse բուրմունքի տղամարդկանց տարբերակը։

2007 թվականին Lancôme-ը համագործակցության ներգրավեց Քեյթ Ուինսլեթին և Էն Հեթուեյին։ Ուինսլեթը հրավիրվեց համագորշծակցության փոխարինելու համար Ինես Սաստրեին Trésor օծանելիքի գովազդում, իսկ Հեթեուեյը ներկայացրեց Magnifique նոր բուրմունքը։ 2009 թվականի վերջին հայտնի դարձավ, որ 2010 թվականին Lancôme-ը կներկայացնի Ջուլիա Ռոբերտսը։ 2011 թվականին ընկերությունը ներկայացնելու պատվին արժանացավ բրիտանացի դերասանուհի Էմմա Ուոթսոնին։ Գովազդային ֆոտոսեսիայի նկարահանումները իր մասնակցությամբ հանձնարարվեց Մարիո Տեստինոյին։

Ծանոթագրություններ
------------------

1. 1 2  «The Lancôme Saga» (անգլերեն). lancome.com. Արխիվացված է օրիգինալից 2012 թ․ ապրիլի 19-ին. Վերցված է 2010 թ․ մայիսի 4-ին.
2. ↑  «Carol Alt Career Timeline» (անգլերեն). carolalt.com. Արխիվացված է օրիգինալից 2012 թ․ ապրիլի 19-ին. Վերցված է 2010 թ․ մայիսի 4-ին.
3. ↑  «Изнанка гламура: Как мир глянца творит добрые дела?» (ռուսերեն). Glamour. Արխիվացված է օրիգինալից 2012 թ․ ապրիլի 19-ին. Վերցված է 2010 թ․ մայիսի 4-ին.
4. ↑  «Lancôme Daria Werbowy Collection» (անգլերեն). beautyanonymous.blogspot.com. Արխիվացված օրիգինալից 2012 թ․ ապրիլի 19-ին. Վերցված է 2010 թ․ մայիսի 4-ին.
5. ↑  «Clive Owen new 'face' of Lancome men's line» (անգլերեն). msnbc.msn.com. Արխիվացված է օրիգինալից 2012 թ․ ապրիլի 19-ին. Վերցված է 2010 թ․ մայիսի 4-ին.
6. ↑  «Kate Winslet is the new face of Lancome Tresor» (անգլերեն). sassybella.com. Արխիվացված օրիգինալից 2012 թ․ ապրիլի 19-ին. Վերցված է 2010 թ․ մայիսի 4-ին.
7. ↑  «Anne Hathaway confirmed as new ambassador for Lancome» (անգլերեն). sassybella.com. Արխիվացված օրիգինալից 2012 թ․ ապրիլի 19-ին. Վերցված է 2010 թ․ մայիսի 4-ին.
8. ↑  «Julia Roberts is Lancome's New Face» (անգլերեն). stylelist.com. Արխիվացված օրիգինալից 2012 թ․ ապրիլի 19-ին. Վերցված է 2010 թ․ մայիսի 4-ին.
9. ↑  «Emma Watson to be face of Lancome» (անգլերեն). elleuk.com. Արխիվացված օրիգինալից 2012 թ․ ապրիլի 19-ին. Վերցված է 2011 թ․ փետրվարի 27-ին.

Արտաքին հղումներ
----------------

* «Պաշտոնական կայք Lancôme». Արխիվացված օրիգինալից 2012 թ․ ապրիլի 19-ին.